Skoleogpolitikkmadagaskar

På Madagaskar er det offisielt 9 års obligatorisk skolegang. Skolesystemet er oppdelt i offentlige og private skoler, og i likhet med i andre Afrikanske land er det vanlig at mer velstående familier velger å sende sine barn til sistnevnte. I år 2000 begynte 67 % av alle barn i den aktuelle aldersgruppen på barneskolen, 22 % av disse på private skoler. I 2006 hadde dette tallet økt til hele 92 %, likevel er det bare 45 % av disse som fullfører 5e klasse, og 14 % som klarer seg gjennom ungdomsskolen. Dette er problematisk fordi landet som en følge av dette, sliter med å finne kvalifiserte arbeidere. De får derfor dekket behovene innenfor helsevesen, utdanningssektor og entreprenørskap. I dag utgjør aldersgruppen under 18 år omkring halvparten av Madagaskars befolkning, noe som gjør utdanningssektoren til en av de viktigste utfordringene å ta tak i om man vil bygge opp en selvdreven stat i fremtiden. Her finnes det potensielt en stor og ressurssterk gruppe, men når det nå bare er en brøkdel av disse som fullfører obligatorisk utdanning, går mulighetene tapt.
 * Skolesystem**

Man regner i dag med at i overkant av 30 % av den voksne befolkningen på Madagaskar er analfabeter. Dette gjør det vanskelig for dem å fungere aktivt i et moderne samfunn. Gassisk er det offisielle undervisningsspråket i både i grunnskolen og statlige videregående skoler, dog er også fransk obligatorisk – noe som henger igjen etter at Madagaskar var en Fransk koloni frem til 1960. **Politisk system** Madagaskar er i prinsippet en demokratisk republikk. Presidenten velges for 5 år av gangen. De har en nasjonalforsamling som statsministeren utgår fra, og regjeringen kontrolleres av. Både nasjonalforsamlingen og presidenten velges ut fra allmenne valg. Presidenten peker ut 1/3 av senatet, mens de resterende 2/3 velges av folket. Madagaskar er medlem av FN, Afrikanske Union (Afrikas svar på EU) og Verdens Handelsorganisasjon.